Kommunikationen med udlejer var meget nem - jeg fik hurtigt svar. Indtjekning var ligeledes utrolig nemt - vi aftalte et cirkatidspunkt og kommunikerede med en meget venlig ung kvinde, som ventede på os, da vi ankom. Lejligheden ligger perfekt centralt, når man skal udforske Venedig. Et minuts gang fra Marcuspladsen, men stadig helt roligt og fredeligt. Selve lejligheden er meget ren og lækker, og der er meget velfungerende aircondition i alle rum. Lejligheden er stor med to dejlige soveværelser, køkken med spisestue og en dagligstue. Køkkenet er veludstyret, og der er faciliteter til at lave the og kaffe. Morgenmaden er en kurv med de sædvanlige italienske kiks og kager i plastic - så vælg ikke stedet pga. morgenmaden. Det er dog nemt selv at købe ind til morgenmad lige i nærheden. Der var stor fleksibilitet i forhold til udtjekning, da der ikke kom noget nye gæste lige efter os.
Alt i alt er det en helt perfekt lejlighed med en med venlig og fleksibel udlejer. Vi vil helt sikkert bo her igen, hvis vi vender tilbage til Venedig!